USB-IF הכריז באופן רשמי על תקן ה-USB החדש שיגיע כנראה מאוחר יותר השנה לשוק ויציע העברת נתונים בקצבים של עד 20 גיגה-בייט/לשנייה. מדובר בקצב כפול ממה שמציע תקן ה-USB הנוכחי, וכמובן שהוא מבוסס על חיבור מסוג Type C.
אבל, כהכנה לקראת שילובו של התקן החדש במכשירים, החליט הארגון גם לבלבל קצת את העניינים ולהכריז על מיתוג מחדש של התקני ה-USB.
במקום לקרוא לתקן החדש USB 3.2, לדוגמה, החליטו בארגון לתת לו את השם USB 3.2 Gen 2×2. הסיבה היא שבהיבט הפיזי מדובר בשני זוגות כבלים שפעילים בו זמנית ומעבירים כל אחד במקביל 10 גיגה-ביט/לשנייה.
ואם זה לא מספיק מסובך, אז בארגון גם החליטו לשנות את השמות אחורה, ולא בפעם הראשונה. מה שפעם כונה USB 3.0 כדי לציין את הדור שיכול היה להעביר 5 מגה-ביט/לשנייה לכל היותר, ואחר כך שונה שמו ל-USB 3.1 Gen 1, יכונה מעתה USB 3.2 Fen 1. באופן דומה לכך יכונה החיבור שמאפשר העברת 10 מגה-ביט/לשנייה USB 3.2 Gen 2.
מבלבל? קצת, ובכל מקרה זה אומר שכדאי יהיה לבדוק היטב את המהירות בפועל של העברת הנתונים המרבית האפשרית, ולא להסתפק בחיפוש אחר ציור שיהיה כתוב עליו USB 3.2, כי זה בעצם ממש לא יספר את הכל.